Om den 21-årige mand, der onsdag eftermiddag forsøgte at finde hjem til Syrien ad vandvejen fra Sebbersund, helt havde gennemtænkt sit forehavende, vides ikke. Men han gjorde i hvert fald forsøget, da han i en motorbåd, der ikke helt var hans, kastede sig ud i projektet og Limfjordens bølger. Sejlturen gik dog ikke helt efter planen, og den 21-årige måtte give op. I stedet blev han anholdt for bådtyveri, oplyser Nordjyllands Politi. Samme instans har også undersøgt, hvor langt der egentlig er til Syrien - og i bil ville det blive en tur på 4500 kilometer. - Det var ikke muligt at finde en rutie i sejllinje, men der er i alt fald langt. Meget langt, konkluderer Nordjyllands Politi i en pressemeddelelse.

Opsummering:
En 21-årig mand fra Syrien kastede sig onsdag ud i en dødssejler - nemlig at komme hjem til Syrien ad vandvejen.